El 9 i el 10 de novembre seran les pròximes dates de la iniciativa 'Alcalde de barri'
27 d’octubre 2021

![Imagen 1](/media/vfkbu4gf/75-m1-mini-cas-alcalde-de-barrio.jpg)

![Imagen sin texto alternativo.](/es-va/Actualidad/PublishingImages/Octubre 2021/75 C1 Alcalde de barrio Ciutat Vella.jpg)  
  

La iniciativa _Alcalde de barri_ continua la seua marxa pels diferents veïnats del municipi de Sagunt amb dos dates programades per al mes de novembre, concretament els dies 9 i 10, en què l'alcalde visitarà els barris de Las Islas i Padre Jaime i de Pedres Blaves.

  

La trobada del dia 9 tindrà lloc en la plaça Padre Jaime mentre que la del 10 es desenvoluparà en la plaça Pedres Blaves, en tots dos casos a les 18.00 hores. Cal puntualitzar que inicialment la reunió amb els veïns i les veïnes de Pedres Blaves estava prevista per al dia 16, però finalment s'ha avançat al 10, de manera que es produiran dos jornades consecutives d'esta iniciativa.

  

_Alcalde de barri_ és una idea impulsada pel departament de Participació Ciutadana i l'Alcaldia de l'Ajuntament de Sagunt que consistix en trobades públiques per part de l'alcalde amb associacions ciutadanes, entitats i amb tota la ciutadania en general que tinga interés a parlar sobre assumptes concrets del barri que es visita.

  

Així, l'alcalde de Sagunt, Darío Moreno, va acudir ahir a la plaça Vora Riu del barri de Sant Josep i la setmana passada a la plaça del Restaurador Facundo Roca Ribelles del barri de Ciutat Vella per a mantindre sengles trobades i entaular conversa amb els col·lectius d'ambdós zones.

  

![Imagen sin texto alternativo.](/es-va/Actualidad/PublishingImages/Octubre 2021/75 C2 Alcalde de barrio San Jose.jpg)  
![Imagen sin texto alternativo.](/es-va/Actualidad/PublishingImages/Octubre 2021/75 C3 Alcalde de barrio Ciutat Vella.jpg)  
  

Cada dimarts, excepte casos excepcionals, l'alcalde es desplaçarà a un barri diferent per a conéixer millor els seus problemes i buscar solucions. Les cites continuaran fins al 25 de juny, coincidint amb el curs escolar, si bé adaptant-se les dates i els horaris conforme vagen avançant les setmanes.

  

![AYTOSAGUNTO_IMG_NOT_ALT](/es-va/Actualidad/PublishingImages/Octubre 2021/75 C4 VAL Cartell Alcalde de barri Oct-Nov.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-9-i-el-10-de-novembre-seran-les-proximes-dates-de-la-iniciativa-alcalde-de-barri/ "Facebook")
*   [](http://twitter.com/share?url=https://aytosagunto.es/va/actualitat/el-9-i-el-10-de-novembre-seran-les-proximes-dates-de-la-iniciativa-alcalde-de-barri/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-9-i-el-10-de-novembre-seran-les-proximes-dates-de-la-iniciativa-alcalde-de-barri/ "Linked In")
*   [](mailto:?body=https://aytosagunto.es/va/actualitat/el-9-i-el-10-de-novembre-seran-les-proximes-dates-de-la-iniciativa-alcalde-de-barri/)